biswa921/hiwiki-latest-pages-articles-raw huggingface dataset:
राजपुरा, जिला सीकर, राजस्थान

अमानिपुरा'''राजस्थान]] के सीकर जिले में [[दातारामगढ़] से 8 km दूर स्थित एक आदर्श गाँव है। यह गांव जाट बाहुल्य है गांव के बीच में एक बालाजी का बहुत ही सुंदर मंदिर है गांव के पूरब की ओर तेजाजी महाराज का मंदिर है गांव से पश्चिम की ओर चलने पर एक बहुत पुरानी ढाणी है जिसको धुंवाली ढाणी के नाम से जाना जाता है याहा बहुत बड़ी हवेली है जो डांसरोली मार्ग पर स्थित है जिसका निर्माण स्व श्री नोलाराम जी परसवाल पुत्र स्वश्री लादूराम जी परसवाल ने करवाया था लादूराम जी के 3 पुत्र थे सबसे बड़े स्व श्री अमराराम जी परसवाल जिनके पुत्र श्रवण लाल परसवाल रामनिवास परसवाल रमेश परसवाल अमराराम जी से छोटे थे सव श्री भैरू राम जी परसवाल जिन का पुत्र है हरिसिंह परसवाल सबसे छोटे है गोपाल जी परसवाल उनके पुत्र हैं प्रेम चंद ओर शंकरलाल परसवाल है
इस गांव में जाटों के बहुत सारे गोत्र हैं
परसवाल
रोज
खीचड़
खर्रा
बिजारणिया
पलसानिया
सामोता
कीलका
रंणवा
भुकर
देवंदा
बाजिया
किल्डोलिया
अन्य कई गोत्र के जाट यहां रहते हैं यह बहुत ही गौरवशाली गांव है जिसमें सब लोग भाईचारे से रहते हैं यहां पास में ही एक ढूंढाजी महाराज का मंदिर है जिसमें काफी लोग दर्शन के लिए आते हैं इस गांव की पंचायत मेंईराजनपुरा है
संपादक
प्रेम चंद चौधरी परसवाल
9929140044
सह धन्यवाद

 भूगोल 
 जनसांख्यिकी 
 यातायात 
 आदर्श स्थल 
 शिक्षा 
राजपुरा में एक सरकारी और एक निजी विधालय है I

 सन्दर्भ 
 बाहरी कड़ियाँ 

श्रेणी:सीकर ज़िले के गाँव
ख़ालिस्तान आंदोलन

ख़ालिस्तान (अर्थ: "ख़ालसा की भूमि") भारत के पंजाब राज्य के सिख अलगाववादियों द्वारा प्रस्तावित देश को दिया गया नाम है। ख़ालिस्तान के क्षेत्रीय दावे में वर्तमान भारतीय प्रांत पंजाब, चंडीगढ़, हरियाणा, हिमाचल प्रदेश, दिल्ली तथा राजस्थान के कुछ क्षेत्र भी शामिल हैं। ख़ालिस्तानी अलगाववादियों ने 29 अप्रैल 1986 को भारत से अपनी एकतरफ़ा आज़ादी की घोषणा की थी। 1980 और 1990 के दशक के दौरान, ख़ालिस्तान आंदोलन अपने चरम पर था, लेकिन 1995 तक आंदोलन को भारत सरकार द्वारा दबा दिया गया।

ब्रिटिश साम्राज्य के पतन के बाद एक अलग सिख राष्ट्र की मांग शुरू हुई। 1940 मेें ख़ालिस्तान का जिक्र पहली बार "ख़ालिस्तान" नामक एक पुस्तिका में किया गया। 1947 के बाद प्रवासी सिखों के वित्तीय और राजनीतिक समर्थन तथा पाकिस्तान की ISI के समर्थन से ख़ालिस्तान आंंदोलन भारतीय राज्य पंजाब में फला-फूूूूला और 1980 के दशक तक यह आंदोलन अपने चरम पर पहुंच गया। जगजीत सिंह चौहान के अनुसार 1971 के भारत–पाकिस्तान युुद्ध के बाद पाकिस्तानी प्रधानमंत्री ज़ुल्फ़िक़ार अली भुट्टों ने जगजीत सिंह चौहान के साथ अपनी बातचीत के दौरान, ख़ालिस्तान बनाने में मदद का प्रस्ताव रखा था। 1984 के दशक में उग्रवाद की शुरुआत हुई जो 1995 तक चला इस उग्रवाद को कुचलने के लिए भारत सरकार और सेना ने ऑपरेशन ब्लू स्टार समेत कई ऑपरेशन चलाए इन कार्यवाहीयों से उग्रवाद तो बहुत हद तक ख़त्म हो गया पर इसमें कई आम नागरिकों की जान गईं तथा भारतीय सेना पर मानवाधिकार उल्लंघन के आरोप लगे। भारी पुलिस एवं सैन्य कार्रवाई तथा एक बड़ी सिख आबादी का इस आंदोलन से मोहभंग होने के कारण 1990 तक यह आंदोलन कमज़ोर पड़ने लगा जिस कारण यह आंदोलन अपने उद्देश्य तक पहुँचने में विफल रहा।

 सन्दर्भ 

 बाहरी कड़ियाँ
किन परिस्थितियों में हुआ ऑपरेशन ब्लूस्टार (बीबीसी हिन्दी)

श्रेणी:आधुनिक भारत का इतिहास
श्रेणी:ख़ालिस्तान आंदोलन
घण्टाघर, देहरादून

thumb|right|200px|देहरादून का घण्टाघर।
घण्टाघर देहरादून भारत के उत्तराखण्ड राज्य की राजधानी देहरादून में स्थित घण्टाघर है। इसका निर्माण ब्रिटिश शासन काल के दौरान अंग्रेज़ों द्वारा करवाया गया था।Clock Tower Ghanta Ghar  travelomy.com पर।  यह घण्टाघर षट्कोणीय आकार का है, जिसके शीर्ष पर छः मुखों पर छः घड़ियाँ लगी हुई है। यह बिना घण्टानाद का सबसे बड़ा घण्टाघर है। इसका षट्कोणनुमा ढाँचा अपने प्रकार का एशिया में विरला है।Clock Tower (Ghanta Ghar),Dehradun Doonsafari पर। 

यह घण्टाघर ईंटों और पत्थरों से निर्मित है और इसके षट्कोणीय आकार की हर दीवार पर प्रवेशमार्ग बना हुआ है। इसके मध्य में स्थित सीढ़ियाँ इसके ऊपरी तल तक जाती हैं, जहाँ अर्धवृत्ताकार खिड़कियाँ हैं।

देहरादून का घण्टाघर नगर में सबसे सौन्दर्यपूर्ण संरचना है।  यह देहरादून की सबसे व्यस्त राजपुर रोड के मुहाने पर स्थित है और यहाँ की प्रमुख व्यवसायिक गतिविधियों का केन्द्र है। इस घण्टाघर को काफी दूरी से भी देखा जा सकता है। पहले इसका घण्टानाद देहरादून के दूर-दूर के स्थानों से भी श्रव्य था, लेकिन अब यह शहर का स्थलचिह्न मात्र है, जिसके चारों ओर दुकानें, सिनेमाघर, सरकारी भवन, पर्यटक स्थल इत्यादि बन गये हैं।

 राजभवन 
 सन्दर्भ clock tower was built by Anand singh not by angrej. waha pathar pe likha ha 

 बाहरी कड़ियाँ 
 Clock Tower (Ghanta Ghar),Dehradun 
 Clock Tower, Dehradun must see india पर। 

श्रेणी:देहरादून की इमारतें
मानक प्रतिमान

thumb|300px|मूलभूत कणों का, आमान बोसॉनों (सबसे दायां स्तम्भ) के साथ मानक प्रतिमान।

मानक प्रतिमान या मानक मॉडल, भौतिकशास्त्र का एक सिद्धान्त है जिसका संबंध विद्युत्-चुम्बकीय, दुर्बल तथा प्रबल नाभिकीय अन्तःक्रियाओं से है। ये ऐसी अन्तःक्रियाएँ हैं, जो कि ज्ञात उपपारमाण्विक कणों की गतिकी की व्याख्या करती हैं। इसका विकास बीसवीं सदी के मध्य से लेकर देर-सदी तक हुआ। ये कई हाथों से बुना हुआ एक पट है, जो कि कभी तो नई प्रायोगिक खोजों से आगे बढ़ा तो कभी सैद्धान्तिक प्रगतियों से। इसका विकास सही अर्थों में सहकार के साथ हुआ है, जो महाद्वीपों और दशकों में विस्तृत है।Oerter, Robert (2006-09-26). The Theory of Almost Everything: The Standard Model, the Unsung Triumph of Modern Physics (p. 2). Penguin Group. Kindle Edition. 
इसका आज का प्रारूप 1970 के दशक के मध्य में बना, जबकि क्वार्क का अस्तित्व सुनिश्चित किया गया। उसके बाद तो तल क्वार्क (1977), शीर्ष क्वार्क (1995) और टॉ क्वार्क (2000) की खोज ने मानक प्रतिमान की साख और बढ़ा दी। अधिक हाल की घटना के रूप में 2011-2012 में हिग्स बोसॉन की खोज ने इसके सारे अनुमानित कणों का समुच्चय पूरा कर दिया है। प्रायोगिक परिणामों की दीर्घ शृंख्ला की सफलतापूर्वक व्याख्या कररने के कारण मानक प्रतिमान को कभी कभी "लगभग सबकुछ का सिद्धान्त" भी कहा जाता है।

मानक प्रतिमान मौलिक अन्तःक्रियाओं का सम्पूर्ण सिद्धान्त होते होते रह जाता है, क्योंकि इसमें से गुरुत्वाकर्षण का समूचा सिद्धान्त ही गायब है, साथ ही यह विश्व के त्वरित विस्तार की भविष्यवाणी भी नहीं करता है (जैसा कि अन्धकार-ऊर्जा द्वारा वर्णित है)।

 टिप्पणियाँ एवं सन्दर्भ 

 सन्दर्भ 

 आगे अध्ययन 
 
 

Introductory textbooks
 
 
 
 
 

Advanced textbooks
  Highlights the gauge theory aspects of the Standard Model.
  Highlights dynamical and phenomenological aspects of the Standard Model.
  Highlights group-theoretical aspects of the Standard Model.

Journal articles
 
 
 
 
 

बाहरी कड़ियाँ
 "सर्न जॉन एलिस द्वारा मानक प्रतिमान की विस्तारित प्रतिपादन" ω τ podcast.
 "LHC ने हल्के हिग्स बोसॉन का संकेत देखा।" "नवोदित वैज्ञानिक पत्रिका".
 "Standard Model may be found incomplete," नवोदित वैज्ञानिक पत्रिका.
 फर्मीलैब में "टॉप क्वार्क का प्रेक्षण"।
 विद्युत-चुम्बकीय-दुर्बल सममिति विघटन के पश्चात हिग्स बोसॉन रहित "मानक प्रतिमान लान्ग्राजियन"।
 स्पष्ट हिग्स बोसॉन व्यंजकों सहित "मानक प्रतिमान लान्ग्राजियन"। पीडीएफ, PostScript और लेटेक्स संस्करण।
 "कण प्रोद्यम" का वेब अनुशिक्षण।
 Nobes, Matthew (2002) "Introduction to the Standard Model of Particle Physics" on Kuro5hin: Part 1, Part 2, Part 3a, Part 3b.

श्रेणी:कण भौतिकी
अपवर्तन दोष

अपवर्तन त्रुटि, आँख और या स्वच्छ मण्डल के आकार के कारण दृष्टि पटल पर प्रकाश को सटीक रूप से केंद्रित करने में समस्या है। इस त्रुटि के सबसे साधारण प्रकार निकट दर्शिता, दूरदर्शिता, दृष्टिवैषम्य और जरादूर दृष्टि हैं। निकट-दृष्टि के परिणामस्वरूप दूर की वस्तुएँ धुंधली हो जाती हैं, दूर-दृष्टि और जरा-दूर दृष्टि  के परिणामस्वरूप निकट की वस्तुएं धुंधली हो जाती हैं, और दृष्टिवैषम्य के कारण वस्तुएँ फैली हुई या धुंधली दिखाई देती हैं। अन्य लक्षणों में दोहरी दृष्टि, सिरदर्द और आंखों में तनाव शामिल हो सकते हैं। 

 प्रकार 
विषम दृष्टि (प्रकाश के अपवर्तन की त्रुटियाँ) निम्न प्रकार की होती है :
 (क) दीर्घ दृष्टि (Hypermetropia),
 (ख) निकट दृष्टि (Myopia) तथा 
 (ग) दृष्टि वैषम्य (Astigmatism)।

दीर्घ दृष्टि - यह उस प्रकार की विषम दृष्टि है जिसमें नेत्र का मुख्य अक्ष लघु हो जाता है, अथवा नेत्र की अपवर्तन शक्ति क्षीण होती है। अत: समांतर प्रकाशकिरणें रेटिना के पार्श्व में संगमित हो जाती हैं।

निकट दृष्टि - यह उस प्रकार की विषम दृष्टि है जिसमें नेत्र का मुख्य अक्ष दीर्घ हो जाता है, अथवा नेत्र की अपवर्तन शक्ति अधिक हो जाती है। अत: समांतर प्रकाशकिरणें रेटिना के समक्ष संगमित हो जाती हैं।

दृष्टि वैषमय - यह उस प्रकार की विषम दृष्टि है जिसमें नेत्र के वृत्ताकारों (meridians) में प्रकाश का अपवर्तन भिन्न भिन्न होता है।

दृष्टिवैषम्य दो प्रकार का होता है :

(१) नियमित (Regular)

(२) अनियमित (Irregular)

अनियमित दृष्टिवैषम्य मौलिक दोषों के कारण होता है, जैसे किरेटोनस, अथवा प्राप्त दशा, जैसे कॉर्निया की अपारदर्शकता।

(१) साधारण दीर्घ दृष्टि दृष्टिवैषम्य, (२) यौगिक दीर्घ दृष्टि दृष्टिवैषम्य, (३) साधारण निकट दृष्टि दृष्टिवैषम्य, (४) यौगिक निकट दृष्टि दृष्टिवैषम्य तथा (५) मिश्रित दृष्टिवैषम्य, जिसमें एक वृत्ताकर दीर्घ दृष्टिवैषम्य, जिसमें एक वृत्ताकार दीर्घ दृष्टि एवं अन्य निकट दृष्टि होती है।

 जानपदिक रोगविज्ञान (Epidemiology) 
thumb|२००४ में दृष्टि वैषम्य की सांख्यिकी.

 सन्दर्भ 

श्रेणीःदृष्टि

श्रेणी:दृष्टिदोष
जबड़ा

thumb|230px|मानव जबड़े का निचला हिस्सा
जबड़ा या हनु (अंग्रेजी: jaw, जॉ) किसी प्राणी के मुँह के प्रवेश-क्षेत्र पर स्थित उस ढाँचे को बोलते हैं जो मुंह को खोलता और बंद करता है और जिसके प्रयोग से खाने को मुख द्वारा पकड़ा जाता है तथा (कुछ जानवरों में) चबाया जाता है। मानव समेत बहुत से अन्य जानवरों में जबड़े के दो हिस्से होते हैं जो एक दूसरे से चूल (हिन्ज) के ज़रिये जुड़े होते हैं जिसके प्रयोग से जबड़ा ऊपर-नीचे होकर मुख खोलता है या बंद करता है। ऐसे प्राणियों में खाद्य सामग्री चबाने या चीरने के लिए जबड़ों में अक्सर दांत लगे होते हैं। इसके विपरीत बहुत से कीटों के जबड़े मुख के दाई-बाई तरफ़ लगे दो छोटे शाखनुमा अंग होते हैं जो चिमटे की तरह खाना पकड़कर उनके मुख तक ले जाते हैं।

 हनु के दो अर्थ 
ध्यान दें कि संस्कृत का 'हनु' शब्द 'जबड़े' के साथ-साथ कुछ सन्दर्भों में 'गाल' का अर्थ भी रखता है। इसी शब्द से हनुमान का नाम उत्पन्न हुआ है और इसका अर्थ है 'टूटे/घाव-लगे जबड़े वाले'। कथानुसार जब हनुमान ने सूरज पकड़ लिया था तो इन्द्र ने उनके गाल पर वज्र दे मारा था।Hinduism and Its Military Ethos, R. K. Nehra, pp. 140, Lancer Publishers, 2010, ISBN 978-1-935501-23-7, ... Once he thought that the rising sun (being all red) was a toy and grabbed it; the earth was plunged into darkness. Indra had to fire his thunderbolt on Hanuman ... hit the left jaw ... means 'broken jaw' ...

 जबड़ों का क्रम-विकास 
अतिप्राचीनकाल में जानवरों के जबड़े नहीं थे। लैमप्री जैसी कुछ रूढ़ीरूप मछलियों में अब भी जबड़े नहीं होते, लेकिन लैमप्रियों के मुंह के अन्दर उपास्थि (कार्टिलेज) के कुछ चाप (आर्च) होते हैं जो उनके क्लोम (गिल) को ढाँचीय सहारा देते हैं। माना जाता है कि आज से लगभग ४० करोड़ साल पूर्व यही ढाँचे क्रम विकसित (ईवॉल्व) होकर विश्व के पहले जबड़े बन गए।Exploring Life Science, pp. 450, Marshall Cavendish, 2000, ISBN 978-0-7614-7141-7, ... Some jawless fish like this still exist today — the eel-like lampreys and hagfish. Behind the mouth, their gills (breathing organs) are held in place by several paired arches made of cartilage. It is thought that jaws evolved from one of these paired arches. The first fish with jaws appeared about 400 million years ago ...

 कुछ जबड़ों की तस्वीरें 

 इन्हें भी देखें 
 दांत
 मुख

 सन्दर्भ 

श्रेणी:अंग
श्रेणी:मानव शरीर
श्रेणी:दंत विज्ञान
मेथोडिज़्म

right|thumb|300px|जॉन वेस्ली

मेथोडिज्म प्रोटेस्टैण्ट ईसाइयत से सम्बन्धित धार्मिक आन्दोलन है। यह अनेकानेक नामों वाली संस्थाओं के माध्यम से चलाया जा रहा है। इनका दावा है कि इसके लगभग ७ करोड़ अनुयाई हैं। मेथाडिस्ट विश्व भर में फैला हुआ है। ब्रिटेन के अतिरिक्त वह प्रधानतया कनाडा, दक्षिण अफ्रीका तथा आस्ट्रेलिया में फैला हुआ है।

इतिहास
एक ऐंग्लिकन पादरी जॉन वेस्ली (सन् १७०३-१७३१ ई०) के नेतृत्व में मेथोडिज्म का प्रवर्त्तन हुआ था। उन्होंने सन् १७२९ ई० में अपने भाई चार्ल्स तथा कुछ अन्य साथियों के साथ ऑक्सफर्ड के विद्यार्थियों के लिये 'होली क्लब' नामक संस्था बनाई। इस क्लब के सदस्य एकत्र होकर बाइबिल पढ़ते, उपवास करते, जनता को उपदेश देते और बीमारों तथा कैदियों से भेंट करने जाते थे। लोगो ने उपहास में 'होली क्लब' के सदस्यों का नाम मेथाडिस्ट रखा था। किंतु वेस्ली ने स्वंय उसी नाम को अपनाया। प्रांरभ मे वे एंग्लिकन गिरजाघरों में प्रवचन किया करते थें। किंतु उनका सुधार आंदोलन बढ़ता गया और मेथोडिस्ट सोसायटी के रूप में एंग्लिकन चर्च से अलग हो गया। १८वीं शताब्दी के उत्तरार्ध में मेथाडिस्ट को अमरीका में बड़ी सफलता मिली। आज कल वहाँ का चर्च महत्वपूर्ण बन गया है।

इन्हें भी देखें
प्रोटेस्टेंट संप्रदाय
एंग्लिकन संप्रदाय

सन्दर्भ

 बाहरी कड़ियाँ 

 Methodist History Bookmarks 
 Pictures of Strawbridge Shrine near New Windsor, MD

श्रेणी:ईसाई धर्म
मल्लयुद्ध

मल्लयुद्ध भारत का एक पारम्परिक युद्धकला है। भारत के अतिरिक्त यह पाकिस्तान, बांग्लादेश तथा श्रीलंका में भी प्रचलित थी। यह दक्षिणपूर्वी एशियाई कुश्ती की शैलियों जैसे नाबन से निकट संबंधी है।

मल्लयुद्ध चार प्रकारों में विभाजित है जिनमें से प्रत्येक एक हिन्दू देवता या पौराणिक योद्धा के नाम पर है:- हनुमन्ती तकनीकी श्रेष्ठता पर केन्द्रित है, जाम्बुवन्ती प्रतिद्वन्दी को आत्मसर्मपण के लिये मजबूर करने हेतु लॉक्स तथा होल्डस का प्रयोग करती है, जरासन्धी अंगों तथा जोड़ों को तोड़ने पर केन्द्रित है जबकि भीमसेनी विशुद्ध रूप से ताकत पर केन्द्रित है।Tracing the journey of the martial art forms of India , Global Adjustments magazine, September 2007.

यह कुस्ती का प्राचीन रूप है। इसके दो प्रमुख प्रकार हैं धरनीपट्ट एबं आसुरा। धरनीपट्ट में हार-जीत का निश्चय विपक्षी को धरती पर पीठ के बल गिराना होता है। भीमसेनी तथा हनुमन्ती इसी तरह की उदहारण है। आसरा, मुक्त युद्ध है इसमे विपक्षी चोट पहुचाई जा सकती है लेकिन मृत्यु नहीं होनी चाहिए।

 इन्हें भी देखें 
 मल्लपुराण
 वज्रमुष्टि
 मलखंब
 :en:Khmer traditional wrestling
 :en:Naban
 :en:Malakhra
 :en:Mukna

 सन्दर्भ 

 
 Martial arts of India by R. Venkatachalam (1999)

इन्हें भी देखें
Yudhha-World oldest unarmed martial art MALL Yudhha-World oldest unarmed martial art

श्रेणी:भारतीय मार्शल आर्ट
श्रेणी:कुश्ती
श्रेणी:संस्कृत शब्द तथा वाक्यांश
इटरनल सनशाइन ऑफ़ द स्पॉटलेस माइंड

इटरनल सनशाइन ऑफ़ द स्पॉटलेस माइंड (अंग्रेज़ी: Eternal Sunshine of the Spotless Mind) 2004 अमेरिकी रोमांटिक विज्ञान कथा फिल्म एक अलग कुछ है जो एक दूसरे के बारे में अपनी यादों से मिट जाता है।

 कास्ट 
चरित्र अभिनेता मूल हिन्दी डबिंग १ हिन्दी डबिंग २योएल बारिशजिम कैरी दमनदीप सिंह बग्गन????क्लेमेंटाइन ख्रुच्श्य्न्स्कि केट विंसलेट ????????मैरी स्वेवो किर्स्टन डंस्ट मोना घोष शेट्टी????स्टेन लीमार्क रुफ्फालो ????????पैट्रिकइलाइज़ा वुड ????????हावर्ड ंइएर्श्विअकटॉम विल्किनसन????????

 हिन्दी डबिंग कर्मचारी १ 
 डब वर्ष रिहाई: २००४
 मीडिया: ????
 द्वारा निर्देशित: ????
 अनुवाद: ????
 समायोजन: ????
 उत्पादन: ????
 डबिंग मीडिया रिलीज: ????

 हिन्दी डबिंग कर्मचारी २ 
 डब वर्ष रिहाई: १५ जनवरी, २०१४
 मीडिया: टेलीविज़न 
 द्वारा निर्देशित: ????
 अनुवाद: ????
 समायोजन: ????
 उत्पादन: ???? (पाकिस्तान)
 डबिंग मीडिया रिलीज: ????

 सन्दर्भ 

 बाहरी कड़ियाँ 
 आधिकारिक वेबसाइट (अंग्रेजी)
 

श्रेणी:अमेरिकी फ़िल्में
श्रेणी:अंग्रेज़ी फ़िल्में
हिमभंजक

thumb|230px|रूसी हिमभंजक यमाल, १९९४ में एक दौरे पर

हिमभंजक या बर्फ़भंजक (अंग्रेजी: ice-breaker, आइस ब्रेकर) ऐसे समुद्री जहाज़ या नौका को कहते हैं जो बर्फ़ग्रस्त पानी में यातायात करने की क्षमता रखता हो। किसी जहाज़ को हिमभंजक समझा जाने के लिए उसमें तीन गुण ज़रूरी हैं: उसका ढांचा आम जलयानों से मज़बूत होना चाहिए, उसका आकार आगे से बर्फ़ हटाने के लिए अनुकूल होना चाहिए और उसमें बर्फ़ से ढके पानी में ज़ोर से बर्फ़ धकेलकर आगे निकलने की क्षमता होती चाहिए।Ships (Mighty Machines), Ian Graham, pp. 22, Black Rabbit Books, 2006, ISBN 978-1-58340-921-3, ... Ships stay away from ice because ice can punch a hole in the hull. Ships can also be surrounded and crushed by ice. Ice breakers get through ice because they have three things that other ships don't have - a very strong hull, extra-powerful engines, and the right shape to break ice ...

thumb|230px|left

बर्फ़ग्रस्त पानी से गुज़रने के लिए हिमभंजक गति से सख़्त-जमी बर्फ़ पर अपने शरीर से प्रहार करता है। इस से बर्फ़ टूट जाती है लेकिन नौका के आगे बर्फ़ के टुकड़ों का जमावड़ा जहाज़ को धीमे कर सकता है, इसलिए जहाज़ का आकार कुछ ऐसा होता है कि टूटी बर्फ़ उसके दाई-बाई तरफ़ या फिर नौका के नीचे जाने के लिए विवश हो जाती है और आगे का रास्ता खुलता जाता है। जहाज़ का नोदक (प्रोपेलर, यानि पानी पीछे धकेलर जहाज़ आगे बढ़ाने का पंखा) नौका के बाहर होता है इसलिए बर्फ़ के टुकड़ों से लगातार टकराने से उसे क्षति पहुँच सकती है। इसलिए हिमभंजकों के नोदक मज़बूत बनाए जाते हैं और उनका निर्माण कुछ ऐसा होता है कि अगर उनके पंखे टूट जाए तो बीच-यात्रा में भी जहाज़ के कर्मचारी उन्हें बदलकर नए पंखे लगा सकते हैं। पृथ्वी के ध्रुवीय इलाकों में अक्सर केवल हिमभंजक ही सलामती से यातायात कर सकते हैं।

 इन्हें भी देखें 
 समुद्री जहाज़

 सन्दर्भ 

श्रेणी:हिमभंजक
श्रेणी:जलयान
नोदक

right|thumb|300px|वायुयान का नोदक
नोदक या प्रोपेलर (propeller) ऐसे यंत्र या मशीन को कहते हैं जो किसी वाहन पर लगा हो और उसे आगे धकेलने का काम करे। नोदकों के घूर्णन (रोटेशन) के द्वारा वायु या जल को पीछे फेंकने में मदद मिलती है जिससे यान पर आगे की ओर बल लगता है। समुद्री जहाज़ों और वायुयानों पर लगे पंखेनुमा नोदक जल या हवा को पीछे फेंककर यान को आगे की तरफ धकेलते हैं।Smith, Edgar C. (1905). A Short history of Naval and Marine Engineering . University Press, Cambridge. pp. 66–67.Pilot’s Handbook of Aeronautical Knowledge . Oklahoma City: U.S. Federal Aviation Administration. 2008. pp. 2–7. FAA-8083-25A.Ash, Robert L., Colin P. Britcher and Kenneth W. Hyde. "Wrights: How two brothers from Dayton added a new twist to airplane propulsion." Mechanical Engineering: 100 years of Flight, 3 July 2007.

नोदक शब्द से निम्नलिखित का तात्पर्य निकल सकता है:
 नोदक (वायुयान)
 नोदक (जलयान)
 नोदक (पदार्थ)

इस तरह टरबाइन वाटर व्हील की प्राकृतिक रूप से विकसित तकनीक है। हालांकि, जब तक औद्योगिक क्रांति नहीं हुई थी, तब तक आधुनिक टरबाइन का विकास नहीं हुआ था। ऐतिहासिक तौर पर देखें तो १९वीं सदी में यह बड़ी-बड़ी फैक्टरियों में इस्तेमाल होता था। लेकिन, जब बिजली की उत्पत्ति हुई तब से कारखानों में जेनरेटर का इस्तेमाल होने लगा. अब अगर टरबाइन की कार्यप्रणाली की बात करें तो यह न्यूटन के तीसरे गति नियम के अधार पर काम करती है। यानी प्रत्येक क्रिया पर, विपरीत प्रतिक्रिया होती है। इसी तरह टरबाइन का प्रोपेलर काम करता है। प्रोपेलर में लगा स्पाइंडल हवा या पानी पर दबाव बनाता है।

इसी दबाव की वजह से प्रोपेलर टरबाइन को पीछे की ओर धक्का मारता है, जिससे वह चलती है। आमतौर पर टरबाइन को एक जगह रख दिया जाता है, ताकि जब भी पानी उससे होकर गुज़रे तो टरबाइन के हर ब्लेड पर पड़ने वाले दबाव से वह चल पड़े। हवा या पानी के टरबाइन के साथ एक ही नियम लागू होता है। जितना अधिक पानी या हवा का प्रवाह होगा, टरबाइन उतनी तेज गति से चलेगी।

 सन्दर्भ 

*
दैवज्ञ (समुदाय)

300px|right|thumb| गोवा के दैवज्ञ
दैवज्ञ भारत के अधिकांशतः पश्चिमी तट का एक कोंकणी लोग हैं और कोंकण के मूल निवासी सुनार हिंदू जाति हैं, जो मुख्य रूप से गोवा और दमन, केनरा (तटीय कर्नाटक), तटीय महाराष्ट्र और केरल में रहते हैं।। दैवज्ञ प्राय गोवा, तटीय कर्नाटक, तथा तटीय महाराष्ट्र के निवासी हैं। इन क्षेत्रो में इन्हें 'शेट' कहा जाता है, जो 'श्रेष्ठ' या 'श्रेष्ठिन्' का अपभ्रंश है।

 बाहरी कड़ियाँ 
 Community homepage
 Daivajña Community
 Daivajña Samajonnati Parishat
 Daivajña Shikshan Mandal
 Daivajña Samaj in Gujarat
 Official website for Karki Matha

श्रेणी:भारतीय जाति
करणकौस्तुभ

करणकौस्तुभ कृष्ण दैवज्ञ द्वारा शक संवत् १५७५ (सन् १६५३) संस्कृत में रचित खगोलशास्त्र का ग्रन्थ है। इसकी रचना छत्रपति शिवाजी के लिये की गयी थी। यह ग्रन्थ गणेश दैवज्ञ के ग्रहलाघव पर आधारित है। इसमें १४ अधिकरण (अध्याय) हैं-
 मध्यमग्रहसाधन
 सूर्यचन्द्रस्पष्टीकरण
 पंचतारास्पष्टीकरण
 त्रिप्रश्न
 चन्द्रग्रहण
 सूर्यग्रहण
 ग्रहणद्वयसाधन
 उदयास्त
 ग्रहछाया
 चन्द्रशृंगोन्नति
 ग्रहयुति
 नक्षत्रछाया
 पाट
 ग्रन्थालङ्कार

बाहरी कड़ियाँ
करणकौस्तुभः (संस्कृत विकिस्रोत)
करणकौस्तुभः (पाण्डुलिपि की छबि)

श्रेणी:संस्कृत ग्रन्थ
श्रेणी:भारतीय खगोलशास्त्र
धालेश्वरी नदी

right|thumb|300px|धालेश्वरी नदी

धालेश्वरी नदी बांग्लादेश में बहनेवाली जमुना नदी की शाखा है। यह मुंशीगंज और मदनगंज होती हुई जूट और धान के सघन क्षेत्रों में प्रवाहित होती है। इसमें ब्रह्मपुत्र नदी की एक शाखा आकर ठीक नारायणगंज के पूर्व में मिल जाती है। इसकी उत्तरी शाखा का नाम 'बूढ़ी गंगा नदी' है, जिसपर प्रसिद्ध नगर ढाका स्थित है।

 सन्दर्भ 

श्रेणी:बांग्लादेश की नदियाँ
तुंचत्तु रामानुजन एषुत्तच्छन

अंगूठाकार|तुंचत्तु रामानुजन एषुत्तच्छनजी का चित्र
तुंचत्तु रामानुजन एषुत्तच्छन सोलहवीं शताब्दी के मलयालम कवि थे। वे मलयालम काव्य के पितामह कहे जाते हैं। इतिहासकार श्री उल्लूर एस परमेश्वर अय्यर के अनुसार उनका जीवनकाल 1495 ई से 1575ई तक है। 
तुंचत्तु रामानुजन एषुत्तच्छन की कृतियाँ भक्ति आंदोलन का अंग हैं जो पंद्रहवीं एवं सोलहवीं शताब्दियों में विकसित हुआ।

उनका जन्म तिरुर कस्बे के त्रिक्कन्तियुर में हुआ था। उनका मूल नाम 'रामानुजन' है। 'तुंचतु' उनका कुलनाम है तथा 'एषुत्तच्छन' (अध्यापक) एक सम्मानसूचक पदवी है।

परिचय
केरल के सामंत सरदारों या सेनानायकों के परस्पर विनाशकारी युद्धों के कारण अराजकतापूर्ण स्थिति पैदा हुई जिससे नैतिक आदर्शों में व्यापक अवनति हुई। एषुत्तच्छन ने मलयालम साहित्य में एक नए युग का संदेश दिया और मलयालम साहित्य को अपनी दो प्रमुख रचनाओं 'अध्यात्म रामायणम्' और 'भारतम्' द्वारा समृद्ध बनाया। वह प्रथम महान् कवि थे जिन्होने ब्राह्मणों के धार्मिक एवं साहित्यिक एकाधिकार को तोड़ा वह नायर होने के कारण ब्राह्मणेतर था। रूढ़िवादी धार्मिक एवं साहित्यिक वर्ग के लोगों ने उनकी रचना पर अनेक आक्षेप किए। फिर भी वह केरल का बहुत ही लोकप्रिय कवि हुए। उनमें गहन साहित्यिक विद्वत्ता और कठोर आध्यात्मिक अनुशासन था। उसकी रचनाएँ किलिप्पाट्टु (शुंकगीति) शैली में लिखी हुई हैं। अध्यात्म रामायणम् संस्कृत के अध्यात्म रामायण महाकाव्य का स्वतंत्र अनुवाद है जिसकी रचना १४वीं शताब्दी में किसी अज्ञात लेखक ने की थी। एषुत्तच्छन का वाल्मीकि रामायण की अपेक्षा इस पुस्तक की निष्पक्ष साहित्यिक श्रेष्ठता का चुनाव तत्कालीन भक्तियुक्त वातावरण से अवश्य ही प्रभावित हुआ होगा। केरल में इस पुस्तक की जनप्रियता की तुलना हिंदीभाषी जनता के मध्य रामचरितमानस की लोकप्रियता से की जा सकती है। महाकाव्य के कलात्मक गुणों को कुछ सीमा तक भक्तिरस की प्रधानता ने निर्बल बना दिया है।

उनका द्वितीय महाकाव्य भारतम्, जो व्यास के महाकाव्य का अद्वितीय संक्षिप्त विवरण है, इस प्रकार की भक्ति के अत्यधिक बोझ के दोषों से मुक्त है। मलयालम भाषा की साहित्यिक क्षमता सबसे पहले एषुत्तच्छन की रचनाओं में भली भाँति दृष्टिगोचर हुई। उसके पूर्व भी मलयालम साहित्य ने अपने को तमिल और संस्कृत की गहरी पकड़ से स्वतंत्र करने की प्रवृत्तियाँ प्रदर्शित की थी। एषुत्तच्छन ने इन प्रवृत्तियों को सक्रिय सहयोग प्रदान किया। उन्होने भाषा को शुद्ध किया और उसे उत्कृष्ट भावनाओं तथा उच्च विचारों को व्यक्त करने का प्रभावशाली सृजनात्मक उपकरण बनाया। उनने सरल द्रुविदियन छंदों का प्रयोग महान् सुगमता से किया।

इन्हें भी देखें
मलयालम साहित्य

बाहरी कड़ियाँ
 Vaikhari Digital Archive - Works of Ezhuthachan in Malayalam PDF format
Complete Adhyatma Ramayanam Malayalam digitised by PR Harikumar for mobile phone users available for free download

श्रेणी:मलयालम कवि
श्रेणी:रामायण
मलय-पोलेनीशियाई भाषाएँ

thumb|220px|मलय-पोलेनीशियाई भाषा-परिवार की उपशाखाएँ
मलय-पोलेनीशियाई भाषाएँ (Malayo-Polynesian languages) ऑस्ट्रोनीशियाई भाषा परिवार की एक उपश्रेणी है और विश्व में लगभग ३८.५५ करोड़ लोग मलय-पोलेनीशियाई भाषाएँ बोलते हैं। यह दक्षिण पूर्व एशिया के द्वीप-राष्ट्रों में, प्रशांत महासागर के बहुत से द्वीपों में और एशिया की मुख्यभूमि के कुछ छोटे इलाक़ों में (जैसे कि मलेशिया में) बोली जाती हैं। इसके अलावा हिंद महासागर में स्थित माडागास्कर की मालागासी नामक राजभाषा भी एक मलय-पोलेनीशियाई भाषा है। अलग भाषावैज्ञानिक इस परिवार की भाषाएँ अलग-अलग तरह से गिनते हैं लेकिन कुछ के अनुसार ९६० ज्ञात ऑस्ट्रोनीशियाई भाषाओं में से ९४० मलय-पोलेनीशियाई शाखा में आती हैं।Productivity and Creativity: Studies in General and Descriptive Linguistics, pp. 480, Walter de Gruyter, 1998, ISBN 978-3-11-080694-6, ... The 960 Austronesian languages constitute three separate small archaic groups in Taiwan (Atayalic, Tsouic and Paiwanic) which together comprise 20 languages, and a fourth very large supergroup, the Malayo-Polynesian, comprises the remaining 940 languages ...

 उपश्रेणियाँ 
मलय-पोलेनीशियाई भाषाओं की मुख्य शाखाएँ इस प्रकार हैं:
 फ़िलिपीन भाषाएँ - इसमें तागालोग, सेबुआनो, इलोकानो, हिलिगायनोन, बिकोलानो, कापामपांगान और विनारे (उर्फ़ वाराए-वाराए) शामिल हैं। कुल मिलकर इस शाखा की भाषाएँ लगभग ९ करोड़ लोग बोलते हैं।
 बोर्नियाई भाषाएँ - इस श्रेणी की सबसे ज़्यादा बोली जाने वाली भाषा मालागासी भाषा है, जिसे लगभग २ करोड़ लोग बोलते हैं।
 सुंडा-सुलावेसी भाषाएँ - इसमें मलय भाषा, इंडोनीशियाई भाषा और बहासा बाली शामिल हैं और इस श्रेणी की भाषाएँ लगभग २३ करोड़ लोग बोलते हैं।
 मध्य-पूर्व भाषाएँ - इसमें ओशियानी भषाएँ शामिल हैं जिसे लगभग २० लाख लोग बोलते हैं। इस श्रेणी में हवाईवी भाषा, फ़ीजीयाई भाषा, किरिबाती भाषा, सामोआवी भाषा, माओरी भाषा, तोंगावी भाषा और ताहीतियाई भाषा शामिल हैं।

 इन्हें भी देखें 
 ऑस्ट्रोनीशियाई भाषाएँ

 सन्दर्भ 

श्रेणी:मलय-पोलेनीशियाई भाषाएँ
श्रेणी:ऑस्ट्रोनीशियाई भाषाएँ
बैंक ऑफ़ इज़राइल

thumb|200px|right|
बैंक ऑफ़ इज़राइल (हिब्रू:בנק ישראל Bank of Israel) इज़राइल का  केंद्रीय बैंक है।

 बाहरी कड़ियाँ 

 इस्राएल के बैंक

श्रेणी:यरुशलम
श्रेणी:इज़राइल की अर्थव्यवस्था
इज़राइल का सुप्रीम कोर्ट

thumb|250px|right|
उच्चतम न्यायालय (सुप्रीम कोर्ट) (हिब्रू: בית המשפט העליון Supreme Court of Israel) अदालत प्रणाली के शीर्ष पर है और इज़राइल में सर्वोच्च न्यायिक उदाहरण. उच्चतम न्यायालय ने यरूशलेम में बैठता है।
अपने क्षेत्राधिकार के क्षेत्र में इज़राइल और इज़रायल के कब्जे वाले प्रदेशों के सभी है। उच्चतम न्यायालय के एक शासक हर अदालत पर बाध्यकारी है, उच्चतम न्यायालय की तुलना में ही अन्य. यह इज़राइल में बाध्यकारी मिसाल (ताक decisis) के सिद्धांत है। उच्चतम न्यायालय ने एक अपीलीय अदालत और 1 उदाहरण के एक अदालत के रूप में बैठ सकते हैं।
न्यायालय ने कई इजरायल फिलीस्तीन विवाद से संबंधित मुद्दों पर शासन किया है, इजरायल के अरब नागरिकों के अधिकारों और इजराइल में यहूदी समूहों के बीच भेदभाव पर. यह अद्वितीय है कि अपने फैसलों को इसराइल सुरक्षा में हस्तक्षेप कर सकते हैं सैन्य अभियानों बल

 बाहरी कड़ियाँ 

 उच्चतम न्यायालय

श्रेणी:यरुशलम
श्रेणी:इज़राइल
श्रेणी:खराब अनुवाद
इसराइली पुलिस का राष्ट्रीय मुख्यालय

thumb|250px|right|

इजरायली पुलिस का राष्ट्रीय मुख्यालय (हिब्रू:בניין המטה הארצי של משטרת ישראל National Headquarters of the Israel Police) यरुशलम में है। यह किर्यात मेनचेम बेगिन नामक सरकारी भवनों के शंकुल में स्थित है।

 परिचय 
इसराइल के पहले दो दशकों के दौरान, इसराइल पुलिस मुख्यालय तेल अवीव में था। जब इस संगठन के आकार में वृद्धि हुई है, एक नए कर्मचारियों के निर्माण के लिए की जरूरत है स्पष्ट हो गया। छह दिन के युद्ध के बाद, जो इसराइल यरूशलेम के सब पर कब्जा कर लिया है, एक नए स्थान पूर्वी जेरूसलम में चुना गया था माउंट Scopus और शहर के पश्चिमी भाग के बीच. मूल निर्माण, 1 जार्डन अवधि के दौरान एक अस्पताल के रूप में की योजना बनाई है, वास्तुकार दान एटन द्वारा बदल दिया गया था और 1973 में का उद्घाटन किया है, जिस पर एक दूसरे और बड़े इमारत टाई के रूप में जोड़ा. सार्वजनिक सुरक्षा इमारत के मंत्रालय बाद में पुलिस मुख्यालय के बगल में बनाया गया था।

 बाहरी कड़ियाँ 
 Israel police

श्रेणी:यरुशलम
श्रेणी:इज़राइल
महाराष्ट्र के राज्यपालों की सूची

यह सूची भारत के भूतपूर्व बॉम्बे राज्य और वर्तमान महाराष्ट्र राज्य के राज्यपालों की है। राज्यपाल का आधिकारिक आवास राजभवन है जो राजधानी मुम्बई में स्थित है। महाराष्ट्र के वर्तमान राज्यपाल श्री रमेश बैस हैं।

 महाराष्ट्र के राज्यपाल 
 #  नाम  पद ग्रहण  पद छोड़ा १  राजा महाराज सिंह  ६ जनवरी १९४८  ३० मई १९५२ २  गिरिजा शंकर बाजपई  ३० मई १९५२  ५ दिसम्बर १९५४ ३  हरे कृष्ण महताब  २ मार्च १९५५  १४ अक्टूबर १९५६ ४  श्री प्रकाश  १० दिसम्बर १९५६  १६ अप्रैल १९६२ ५  पी सुब्बरयन  १७ अप्रैल १९६२  ६ अक्टूबर १९६२ ६  विजयलक्ष्मी पण्डित  २८ नवम्बर १९६२  १८ अक्टूबर १९६४ ७  पी वी चेरियन  १४ नवम्बर १९६४  ८ नवम्बर १९६९ ८  अली यवर जंग  २६ फ़रवरी १९७०  ११ दिसम्बर १९७६ ९  सादिक अली  ३० अप्रैल १९७७  ३ नवम्बर १९८० १०  ओ पी मैहरा  ३ नवम्बर १९८०  ५ मार्च १९८२ ११  आई ऍच लातिफ़  ६ मार्च १९८२  १६ अप्रैल १९८५ १२  कोना प्रभाकर राव  ३१ मई १९८५  २ अप्रैल १९८६ १३  शंकर दयाल शर्मा  ३ अप्रैल १९८६  २ सितम्बर १९८७ १४  के ब्रह्मानन्द रेड्डी  २० फ़रवरी १९८८  १८ जनवरी १९९० १५  सी सुब्रमण्यम  १५ फ़रवरी १९९०  ९ जनवरी १९९३ १६  पी सी ऍलॅक्ज़ॅण्डर  १२ जनवरी १९९३  १३ जुलाई २००२ १७  मुहम्मद फ़जल  १० अक्टूबर २००२  ५ दिसम्बर २००४ १८  ऍस ऍम कृष्णा  ६ दिसम्बर २००४  ८ मार्च २००८ १९  ऍस सी ज़मीर  १९ जुलाई २००८  २१ जनवरी २०१० २०  कातीकल शंकरनारायणनBiodata of Shri K.Sankaranarayanan, Governor of Maharashtra    २२ जनवरी २०१०  वर्तमानकातीकल शंकरनारायणन दूसरी बार ७ मई २०१२ को दूसरी बार राज्यपाल नियुक्त हुए हैं।

 इन्हें भी देखें 
महाराष्ट्र के मुख्यमंत्रियों की सूची
महाराष्ट्र

 सन्दर्भ 

 बाहरी कड़ियाँ 
 राजभवन महाराष्ट्र (आधिकारिक जालस्थल) 
 बम्बई राज्य और महाराष्ट्र के भूतपूर्व राज्यपाल (राजभवन महाराष्ट्र के जालस्थल पर) 

श्रेणी:महाराष्ट्र के राज्यपाल
श्रेणी:महाराष्ट्र से सम्बन्धित सूचियाँ
बइ लोग

thumb|230px|पारम्परिक बइ पोशाकों में स्त्रियाँ
thumb|230px|एक पारम्परिक बइ घर
बइ या बइप (चीनी: 白族, बइ त्सू; अंग्रेजी: Bai या Baip) दक्षिण पश्चिमी चीन में बसने वाली एक मानव जाति है। सन् २००० में इनकी कुल आबादी १८,५८,०६३ थी, जिसमें से ८०% युन्नान प्रांत के दाली बइ स्वशासित विभाग (Dali Bai Autonomous Prefecture) में रहते हैं। कुछ बइ समुदाय युन्नान के अन्य इलाकों में और पड़ोसी गुइझोऊ प्रान्त (बीजीए क्षेत्र) और हूनान प्रान्त (संगझी क्षेत्र) में भी बसते हैं। बइ लोग अपनी अलग बइ भाषा बोलते हैं, जिसमें वे अपने समुदाय को 'बइत्सि' के नाम से बुलाते हैं।

 धार्मिक मान्यताएँ 
अधिकतर बइ लोग बौद्ध धर्म के अनुयायी हैं हालांकि इनमें से बहुत सर्वात्मवाद में भी आस्था रखते हैं। इनके समुदायों में अक्सर स्थानीय ग्राम देवता को, ऐतिहासिक नायकों को देवता रूप में, या फिर किसी प्राकृतिक तत्व के अधिदेव को पूजा जाता है। कुछ बइ लोग ताओ धर्म और ईसाई धर्म के अनुयायी भी बन गए हैं। इसके अलावा कुछ इस्लाम के अनुयायी भी मिलते हैं जिन्हें चीनी सरकार हुई लोगों में श्रेणीत करती है हालांकि वे स्वयं को 'बइ हुई' बुलाते हैं।

 खानपान 
बइ खाने में चावल, मछली और सूअर के मांस पर ज़ोर है, हालांकि पहाड़ी इलाकों में मक्का भी खाया जाता है। इस समुदाय का 'तीन चाय समारोह' (Three Course Tea, 三道茶, सान दाओ चा) मशहूर है जो ब्याह-त्योहारों और ख़ास अतिथियों के सत्कार में आयोजित किया जाता है। चीनी भाषा में इसका वर्णन 'ईकू, आरतिएन, सन हुई वेई' (一苦二甜三回味) से किया गया है, यानि 'पहली कड़वी है, दूसरी मीठी है, तीसरी स्वाद छोड़कर सोच में डाल देती है'।

 इन्हें भी देखें 
 बइ भाषा
 दाली शहर
 युन्नान

 सन्दर्भ 

श्रेणी:युन्नान
श्रेणी:चीन की जातियाँ
श्रेणी:एशिया की मानव जातियाँ
दाली शहर

thumb|240px|दाली का वुहुआ बुर्ज
दाली शहर(उज़बेक: 大理市, दाली शी; अंग्रेज़ी: Dali City) दक्षिण-पश्चिमी चीन के युन्नान प्रान्त के दाली बइ स्वशासित विभाग की राजधानी है और इसे चीन की प्रशासनिक प्रणाली में एक 'प्रांतीय-स्तर के नगर' का दर्जा मिला हुआ है।

 इतिहास 
यह ऐतिहासिक शहर बइ लोगों के प्राचीन नानझाओ राज्य की राजधानी भी हुआ करता था जो इस क्षेत्र में ८वीं और ९वीं सदियों में अपने चरम पर था। इसके बाद ९३७ से १२५२ ईसवी तक यह दाली राज्य की राजधानी भी रहा। १२५२ में कुबलाई ख़ान की फौजों ने इसपर हमला कर के इसे ध्वस्त दिया तो शहर के निवासी इसे छोड़कर भाग गए। १३८२ में मिंग राजवंश काल में इसे दोबारा स्थापित किया गया।Frommer's China , Simon Foster, Candice Lee, Jen Lin-Liu, Beth Reiber, Tini Tran, Lee Wing-sze, Christopher D. Winnan, pp. 642, John Wiley & Sons, 2012, ISBN 978-1-118-23677-2, ... Dali was the capital of the Nanzhao Kingdom, and during the Song dynasty (960–1079), it was the capital of the Dali kingdom. Deserted after Kublai Khan overran Dali in 1252, it was reconstructed during the Ming dynasty (1382) ... दक्षिणी चीन के इस इलाके में बहुत मुसलमान बसे हुए थे जिन्होनें १८५६-१८६३ के काल में पनथाई बग़ावत (Panthay Rebellion) नामक अभियान में चीन के चिंग राजवंश से अलग होकर स्वतन्त्र होने की असफल कोशिश की थी। आधुनिक काल में १९२५ में यहाँ एक ७.० रिक्टर की शक्ति का भूकंप आया जिस से इस शहर को काफ़ी क्षति पहुंची।

 अन्य विवरण 
दाली में संगमरमर की खानें हैं और यह पूरे चीन में इतना मशहूर है कि संगमरमर को चीनी भाषा में 'दाली-पत्थर' (大理石, दाली शी) कहा जाता है। यह शहर युन्नान की राजधानी कुनमिंग से ४० मिनट की उड़ान दूर है। इस शहर के दो हिस्से हैं - पुराना दाली और नया दाली। पुराना दाली मिंग राजवंश काल में बनाया गया था। दाली का इलाका एक उपजाऊ पठार पर स्थित है जिसके पश्चिम में चांगशान शृंखला के पहाड़ स्थित हैं और पूर्व में अरहई झील (Erhai Lake)। यह क्षेत्र पारम्परिक रूप से यी लोगों और बइ लोगों की मातृभूमि है। दाली का मौसम सुहावना है। शहर का तापमान गर्मियों में दोपहर को २५°सेंटीग्रेड तक चढ़ जाता है और सर्दियों में रात को २°सेंटीग्रेड तक गिर जाता है। अधिकतर बारिश गर्मियों में पड़ती है।

 दाली के कुछ नज़ारे 

 इन्हें भी देखें 
 बइ लोग
 यी लोग
 युन्नान

 सन्दर्भ 

श्रेणी:चीन के शहर
श्रेणी:युन्नान के शहर
श्रेणी:युन्नान
रैमी

300px|right|thumb|रीआ या 'बोमेरिया नीविया' 
रैमी (Rammie) रीआ, या रिहा, या चीनी घास एक प्रकार का पौधा है जो अर्टीकेसी (Urticaceae) कुल के बोमेरिया जीनस (Boehmeria Genera) के बोमेरिया निवीया (Boehmeria nivea) के नाम से ज्ञात है। इसके पत्ते नीचे की ओर हिम के समान सफेद होते हैं। पहले यह 'बोमेरिया टिनेसिसिमा' (tenacissima) कहा जाता था जो उष्ण देशों में उपजता था। इसके पत्ते पतले और नीचे ऊपर दोनों ओर हरे होते थे। इन दोनों ही रूपों के लिए भारत में रीआ (असम में रिहा) नाम प्रचलित है।

बोमेरिया निवीया झाड़ीदार वर्षानुवर्षी पौधा (herbaceous perennial) होता है। इसकी लम्बाई १ मीटर से ढ़ाई मीटर तक होती है। यह पूर्वी एशिया का देशज है। इसके पत्ते आकार में दंशरोम (Nettle) के पत्तों जैसे होते हैं। पत्तों के पृष्ठ पर मृदुरोम होते हैं, जो चाँदी जैसे चमकते हैं। इसके फूल छोटे एवं हरित भूरे रंग के होते हैं। यह चीन, फारमोसा, जापान और फिलीपीन में अनेक वर्षों से उगाया जा रहा है। अब तो संसार के प्राय: समस्त उष्ण देशों में यह उगाया जाता है। अमरीका में भी इसके उगाने की चेष्टाएँ हुई हैं। बीज से, या कलम से, या जड़ों के विभाजन से पौधा उगाया जाता है। यह तीन से आठ फुट तक ऊँचा होता है। प्रति वर्ष इसकी दो से लेकर चार फसलें तक उपजती हैं। सामान्यत: प्रति एकड़ चार टन के लगभग पैदावार होती है किंतु विशेष ध्यान देने पर इसे और अधिक बढ़ाया जा सकता है।

 रैमी का रेशा 
हरे पौधे में लगभग २.५ प्रतिशत रेशा होता है। पौधे के पक जाने पर डंठलों को काट लेते हैं और पत्ते तथा टहनियों को तोड़ देने के बाद फीते की भाँति रेशे की परतें निकालते हैं। इन फीतों में रेशे के अतिरिक्त छाल और चिपकनेवाला पदार्थ (गोंद) रहता है। चीन में पौधों को सुखाने के पहले ही छाल और गोंद जितना निकल सकता है, निकाल लेते हैं। रेशों के सूख जाने पर उसे चीनी घास कहते हैं।

यह रेशा अन्य वानस्पतिक रेशों की अपेक्षा अधिक मजबूत होता है और चमक में रेशम को भी मात करता है। इसकी चमक मर्सरीकृत सूत जैसी होती है अर्थात् कृत्रिम रेशम से कुछ घटकर। यह रेशा वायु से प्रभावित नहीं होता, इसपर रंग भी सरलता से चढ़ जाता है और जल से प्राय: अप्रभावित ही रहता है। इसके रेशे विभिन्न लंबाइयों के, कभी कभी १२ इंच तक के, होते हैं। ऐसे रेशों से अच्छा सूत बनाना कुछ कठिन होता है।

पौधों से रेशे निकालने के बाद उनका गोंद अलग किया जाता है। इसके लिए रेशों को उष्ण दाहक सोडा, या इसी प्रकार के किसी अन्य रासायनिक विलयन में डुबोकर कुछ समय के लिए छोड़ देते हैं। इससे गोंद निकल जाता है। फिर उसे भली भाँति धोकर क्षार, या रासायनिक पदार्थों को निकाल लेते हैं। पानी निकालने के लिए जलकर्षक (hydro extractor) का उपयोग करते हैं। पानी निकल जाने पर रेशे को सुखाते हैं, फिर बेलन में लपेटकर कोमल बनाते, सँवारते, पूनी बनाते, गीली कताई करते, धागे को दोहराते और ऐसे बने धागे को आँच दिखाकर अतिरिक्त रोमों को जला डालते हैं।

रैमी रेशा गैस मैंटल, कागज, रस्सियों, जालों, अंतर्वस्त्रों, किरमिच और इसी प्रकार के अन्य पदार्थों के निर्माण में प्रयुक्त होता है। यदि पर्याप्त मात्रा में उपलब्ध हो, तो इसके अन्यान्य उपयोगों का भी विकास किया जा सकता है, पर रेशों की कमी के कारण इसकी उपयोगिता अभी सीमित ही है।

 बाहरी कड़ियाँ 
 Nikon MicroscopyU: Phase Contrasts Microscopy 
 Nebraska Extension Office factsheet
 Australian New Crops Newsletter article

श्रेणी:एशिया के पेड़-पौधे
श्रेणी:रेशे वाले पादप
अग्रसेन की बावली

250px|thumb|अग्रसेन की बावड़ी 
अग्रसेन की बावली, एक संरक्षित पुरातात्विक स्थल हैं जो नई दिल्ली में कनॉट प्लेस के पास स्थित है।Agrasen ki Baoli gets new lease of life  The Times of India, January 2, 2002.इस बावड़ी में सीढ़ीनुमा कुएं में करीब 105 सीढ़ीयां हैं। 14वीं शताब्दी में महाराजा अग्रसेन ने इसे बनाया था। सन 2012 में भारतीय डाक अग्रसेन की बावड़ी पर डाक टिकट जारी किया गया। भारतीय पुरातत्व सर्वेक्षण (एएसआई) और अवशेष अधिनियम 1958 के तहत भारत सरकार द्वारा संरक्षित हैं। इस बावड़ी का निर्माण लाल बलुए पत्थर से हुआ है। अनगढ़ तथा गढ़े हुए पत्थर से निर्मित यह दिल्ली की बेहतरीन बावलियों में से एक है।</ref>http://www.mynews.in/fullstory.aspx?storyid=14371 
right|200px|thumb|अग्रसेन की बावड़ी
क़रीब 60 मीटर लंबी और 15 मीटर ऊंची इस बावली के बारे में विश्वास है कि महाभारत काल में इसका निर्माण कराया गया था।  यह दिल्ली की उन गिनी चुनी बावड़ीयों में से एक है, जो अभी भी अच्छी स्थिति में हैं। जंतर मंतर के निकट, हेली रोड पर यह बावड़ी मौजूद है। यहाँ पर नई दिल्ली और पुरानी दिल्ली के लोग कभी तैराकी सीखने के लिए आते थे।Suryakanta(1975), Sanskrit Hindi English Dictionary, page 519, Orient Longman (ISBN 086125 248 9).Whitworth,George Clifford (1885), An Anglo-Indian Dictionary (See Baoli).
thumb|अग्रसेन की बावड़ी, पारसी स्थापत्य
बावड़ी की स्थापत्य शैली उत्तरकालीन तुग़लक़ तथा लोदी काल (13वी-16वी ईस्वी) से मेल खाती है।City Walls, edited by James D.Tracy (2000), Studies in Comparative Early Modern History, University of Minnesota, Center for Early Modern History, pages 251-252, Cambridge University Press. लाल बलुए पत्थर से बनी इस बावड़ी की वास्तु संबंधी विशेषताएँ तुग़लक़ और लोदी काल की तरफ़ संकेत कर रहे हैं, लेकिन कहा जाता है कि इस प्राचीन बावली को अग्रहरि एवं अग्रवाल समाज के पूर्वज उग्रसेन ने बनवाया था। इमारत की मुख्य विशेषता है कि यह उत्तर से दक्षिण दिशा में 60 मीटर लम्बी तथा भूतल पर 15 मीटर चौड़ी है।Cohen, Richard (1989), An early Attestation of the Toponym Dhilli, Journal of the American Oriental Society, Volume 109, No.4 (Oct-Dec 1989) pages 513-519. पश्चिम की ओर तीन प्रवेश द्वार युक्त एक मस्जिद है। यह एक ठोस ऊँचे चबूतरे पर किनारों की भूमिगत दालानों से युक्त है। इसके स्थापत्य में ‘व्हेल मछली की पीठ के समान’ छत, ‘चैत्य आकृति’ की नक़्क़ाशी युक्त चार खम्बों का संयुक्त स्तम्भ, चाप स्कन्ध में प्रयुक्त पदक अलंकरण इसको विशिष्टता प्रदान करता है।

अग्रसेन की बावली दिल्ली का एक लोकप्रिय ऐतिहासिक इमारतों में से एक है। बॉलीवुड की लोकप्रिय फिल्म पीके के कुछ सीन यहां फिल्माए गए थे।

 इन्हें भी देखें
 रानी की वाव, यूनेस्को विश्व धरोहर घोषित की गई विश्व की प्रथम बावड़ी

 सन्दर्भ 

 बाहरी कड़ियाँ
 अग्रसेन की बावली
 अग्रसेन की बावली, टाइम्स ऑफ़ इंडिया
श्रेणी:दिल्ली के दर्शनीय स्थल
श्रेणी:बावड़ी
नानझाओ राज्य

thumb|230px|८०० ईसवी में एशिया का नक्शा, जिसमें नानझाओ और उसके पड़ोसी राज्य दिखाए गए हैं
नानझाओ राज्य (चीनी: 南詔, अंग्रेज़ी: Kingdom of Nanzhao) ६५३ ईसवी से ९०२ ईसवी तक चलना वाला एक राज्य था जिसका विस्तार आधुनिक दक्षिणी चीन और दक्षिण पूर्वी एशिया पर था। यदि संगठित रूप से देखा जाए तो यह राज्य ७३७ ईसवी में स्थापित हुआ। हालांकि इसमें कई जातियाँ रहती थी, इनमें सबसे प्रमुख बइ लोग थे, इसलिए इसे कभी-कभी बइ लोगों का राज्य भी समझा जाता है, हालांकि इस राज्य का सर्वोच्च सामाजिक तबका नोसू भाषा बोलता था, जो आधुनिक यी लोग बोलते हैं।China, Volume 10 , Joe Cummings, Robert Storey, Lonely Planet Publications, Page 705, 1991, ISBN 0-86442-123-0, Accessed 15 मई 2011 इस राज्य की शुरुआत अरहई झील के किनारे हुई और इसका शहरी क्षेत्र और राजधानी आधुनिक युन्नान प्रान्त के दाली शहर के पास स्थित था।

 इन्हें भी देखें 
 बइ लोग
 यी लोग
 दाली शहर

 सन्दर्भ 

श्रेणी:चीन का इतिहास
श्रेणी:७३७ में स्थापित देश या क्षेत्र
श्रेणी:९०२ में विस्थापित देश या क्षेत्र
श्रेणी:युन्नान
रेडियल वेग

thumb|right|रेडियल वेग को मापकर ग़ैर-सौरीय ग्रह ढूंढें जाते हैं - जब कोई अनदेखा ग्रह किसी तारे की परिक्रमा करता है तो वह तारा भी उसके गुरुत्वाकर्षक प्रभाव से हिलता है - यदि किसी तारे में लालिमा-नीलिमा का बढ़ता-घटता नियमानुसार क्रम ज्ञात हो जाए तो वह उसकी परिक्रमा करते ग्रह का संकेत होता है
रेडियल वेग या त्रिज्या वेग (radial velocity) किसी वस्तु के उस वेग को कहते हैं जो सीधा किसी दर्शक की तरफ़ या उस से उल्टी तरफ़ हो। अगर दर्शक कहीं स्थित हो और वस्तु हिल रही हो तो रेडियल वेग उस वस्तु के पूर्ण वेग का केवल वह हिस्सा है जो उस वस्तु को दर्शक के पास ला रहा है या उस से दूर ले जा रहा है। इसमें से उस वेग का भाग हटा दिया जाता है तो वस्तु को दर्शक के दाई या बाई ओर ले जा रहा हो। खगोलशास्त्र में अक्सर किसी खगोलीय वस्तु के रेडियल वेग का अनुमान स्पेक्ट्रोस्कोपी द्वारा वर्णक्रम (स्पेक्ट्रम) का अध्ययन करके लगाया जाता है। डॉप्लर प्रभाव के कारण दूर जाती वस्तुओं का वर्णक्रम में अधिक लालिमा आ जाती है जबकि पास आती वस्तुओं के वर्णक्रम में अधिक नीलिमा आ जाती है। दूरबीन द्वारा खगोलीय अध्ययन करके भी रेडियल वेग का बिना वर्णक्रम का प्रयोग करे भी अंदाज़ा लगाया जा सकता है।Encyclopedia of the Solar System , Lucy-Ann Adams McFadden, Paul Robert Weissman, Torrence V. Johnson, pp. 888, Academic Press, 2006, ISBN 978-0-12-088589-3, ... Astronomers using the radial velocity technique measure the line of sight component of the space velocity vector of a star (hence the term “radial,” i.e., the velocity component along the radius between observer and target) ...

 इन्हें भी देखें 
 विशेष चाल
 स्पेक्ट्रोस्कोपी

 सन्दर्भ 

श्रेणी:खगोलशास्त्र
श्रेणी:खगोलमिति
विशेष चाल

thumb|230px|किसी तारे की कुल चाल (space velocity) में दो हिस्से होते हैं - रेडियल वेग जो उसके हमारे पास-दूर आने का माप है और 'विशेष चाल' जो उसके दाएँ-बाएँ जाने का माप है
खगोलशास्त्र में विशेष चाल (proper motion) हमारे सौर मंडल के द्रव्यमान केंद्र से देखे गए किसी तारे के स्थान में समय के साथ-साथ हुए कोण (ऐंगल) में परिवर्तन को कहते हैं। इसका माप आर्कसैकिंड प्रति वर्ष (arcseconds per year) में किया जाता है - aik डिग्री कोण में ३,६०० आर्कसैकिंड होते हैं। यदि सौर मंडल के द्रव्यमान केंद्र पर कोई दर्शक स्थित हो तो उसके लिए तारे का दाएँ-बाएँ hilna 'विशेष चाल' कहलाएगा जबकि तारे का उसके पास आना या उस से दूर जाना रेडियल वेग कहलाएगा। ध्यान दें कि विशेष चाल वास्तव में केवल तारे की चाल पर निर्भर नहीं है क्योंकि हमारा सौर मंडल स्वयं भी ब्रह्माण्ड के दिक् (स्पेस) में चल रहा है। अन्य शब्दों में कहा जा सकता है कि अगर हम तारे के दूर या पास होने को अलग छोड़ दें तो उसकी विशेष चाल खगोलीय गोले पर देखी गए उसके स्थान-परिवर्तन का माप है।The Amateur Astronomer's Introduction to the Celestial Sphere, William Millar, pp. 35, Cambridge University Press, 2006, ISBN 978-0-521-67123-1, ... Proper motion is the movement of the stars across the celestial sphere due to their spatial motion relative to our sun ...

 इन्हें भी देखें 
 रेडियल वेग

 सन्दर्भ 

श्रेणी:खगोलशास्त्र
श्रेणी:खगोलमिति
ऑस्ट्रेलेशिया

अंगूठाकार|upright=1.25|ऑस्ट्रेलिया की ऑस्ट्रेलेशिया की अवधारणा जिसमें ऑस्ट्रेलिया, न्यूजीलैंड और मेलानेशिया शामिल हैं।

आस्ट्रेलिया दुनिया के सात महाद्वीपों में से एक है, यह महाद्वीप पृथ्वी के दक्षिण पश्चिम गोलार्ध में स्थित है। इसमें देश ऑस्ट्रेलिया, न्यूजीलैंड और कुछ पड़ोसी द्वीप शामिल हैं (देखें खंड व्युत्पत्ति और परिभाषाएं)। इसका उपयोग कई अलग-अलग संदर्भों में किया जाता है जैसे भू-वैज्ञानिक रूप से, शारीरिक रूप से और पारिस्थितिक रूप से, जहां शब्द कई अलग-अलग लेकिन संबंधित क्षेत्रों को शामिल करता है।

 व्युत्पत्ति और परिभाषाएँ 
अंगूठाकार|upright=1.25|ओशिनिया के विभिन्न क्षेत्र

 सन्दर्भ 

श्रेणी: ऑस्ट्रेलिया
श्रेणी:ओशिआनिया के क्षेत्र
श्रेणी:ओशिआनिया का भूगोल
अमेरिकी युद्ध स्मारक

अमेरिकी युद्ध स्मारक (), अधिक औपचारिक रूप से नेवल मौन्युमेन्ट ऐट जिब्राल्टर (, हिन्दी: जिब्राल्टर में नौसेना स्मारक), ब्रिटिश प्रवासी शासित प्रदेश जिब्राल्टर की लाइन वॉल सड़क पर स्थित
एक युद्ध स्मारक है। प्रथम विश्व युद्ध स्मारक अमेरिकन बैटल मौन्युमेन्ट्स कमीशन (अमेरिकी युद्ध स्मारक आयोग) के लिए वर्ष 1933 में बनाया गया था तथा इसके फैलाव में शहर की प्रमुख दीवार लाइन वॉल कर्टेन का एक हिस्सा भी आता है। इसका निर्माण महान लड़ाई के दौरान संयुक्त राज्य अमेरिका और यूनाइटेड किंगडम की नौसेनाओं के जिब्राल्टर के समीप बनाए गए सफ़ल गठबंधन के स्मरण के लिए किया गया था। स्मारक का उद्घाटन 1937 में हुआ था। इकसठ वर्ष पश्चात, नवम्बर 1998 में स्मारक एक और अनावरण समारोह का स्थान था जिसमें मित्रपक्ष राष्ट्रों के उत्तरी अफ़्रीका पर किए गए आक्रमण (ऑपरेशन टॉर्च) के स्मरण में यहाँ एक कांस्य पट्टिका स्थापित की गई थी। यह अनावरण समारोह उस सप्ताह के अंत के अंत में हुए विभिन्न आयोजनों में से एक था जिनके अतिथियों में यूनाइटेड किंगडम और संयुक्त राज्य अमेरिका के गणमान्य व्यक्ति शामिल थे।

 वर्णन 
thumb|180px|left|वास्तुकार पॉल फिलिपे क्रेट, 1910
अमेरिकी युद्ध स्मारक (दाईं ओर चित्रित) प्रथम विश्व युद्ध का एक नौसेना स्मारक है जो औबेरियन प्रायद्वीप के दक्षिणी हिस्से में स्थित ब्रिटिश प्रवासी शासित प्रदेश जिब्राल्टर की लाइन वॉल सड़क के अंत के नजदीक में स्थित है। यह अधिक औपचारिक तौर पर नेवल मौन्युमेन्ट ऐट जिब्राल्टर (जिब्राल्टर में नौसेना स्मारक) के शीर्षक से जाना जाता है। यह स्मारक लाइन वॉल कर्टेन में निगमित किया गया था। स्मारक का निर्माण फ़्रांसीसी मूल के यूनीवर्सिटी ऑफ़ पेनसिलवेनिया के प्रोफेसर व वास्तुकार पॉल फिलिपे क्रेट (1876 – 1945) ने किया था। क्रेट (बायीं ओर चित्रित) ने स्मारक का डिजाइन अमेरिकन बैटल मौन्युमेन्ट्स कमीशन (अमेरिकी युद्ध स्मारक आयोग) की तरफ से तैयार किया था और इस स्मारक का निर्माण 1933 में पूरा हुआ था। स्मारक की मेहराब पर स्थापित शिलालेख वर्णित करती है कि इसका निर्माण सयुंक्त राज्य अमरीका ने अमेरिकी और ब्रिटिश नौसेनाओं की विश्व युद्ध के दौरान जिब्राल्टर के पड़ोस में हासिल की गईं उपलब्धियों और साहचर्य के स्मरण में करवाया था।

 उद्घाटन 
7 अक्टूबर 1937 को अमेरिकन बैटल मौन्युमेन्ट्स कमीशन ने इस स्मारक को समर्पित किया था। उस दिन रियर एडमिरल आर्थर फिलिप फेयरफील्ड (1877 – 1946) ने जनरल जॉन जोसेफ "ब्लैक जैक" पर्शिंग (1860 – 1948) की तरफ़ से उद्घाटन भाषण दिया था। अन्य वक्ताओं में जिब्राल्टर के राज्यपाल जनरल सर चार्ल्स हैरिंगटन (1940 – 1872) भी शामिल थे। समर्पण समारोह में अन्य सैन्य अधिकारियों सहित, विदेशी कौंसल और अमेरिकी व ब्रिटिश सैनिकों ने भाग लिया था। स्मारक के अनावरण के दौरान दोनों राष्ट्रों, संयुक्त राज्य अमेरिका और यूनाइटेड किंगडम, के राष्ट्रीय गानों का बैंड द्वारा प्रतिपादन हुआ था।

 सन्दर्भ 

श्रेणी:सैन्य स्मारक
श्रेणी:जिब्राल्टर के स्मारक
महाद्वीपीय यूरोप

thumb|300px|right|महाद्वीपीय यूरोप; पूर्वी सरहद कुछ विवादास्पद है।
महाद्वीपीय यूरोप यूरोप की मुख्यभूमि को कहते हैं जिसमें द्वीपीय देश सम्मिलित नहीं किये जाते हैं। सबसे आम परिभाषा में इसमें साइप्रस, आयरलैंड, आइसलैंड, माल्टा तथा युनाइटेड किंगडम और उसके अधीशासित क्षेत्र सम्मिलित नहीं होते हैं। लगभग सभी परिभाषाओं में पूर्व की प्राकृतिक हदों को शामिल किया जाता है, जैसे यूराल पर्वत शृंखला, यूराल नदी, कैस्पियन सागर और कॉकॅसस पर्वत शृंखला।
श्रेणी:राजनीतिक भूगोल
श्रेणी:यूरोप के क्षेत्र
मिरात-उल-उरूस

अंगूठाकार|दुल्हन का आइना
मिरात उल-उरूस (, अर्थ: दुल्हन का आइना) नज़ीर अहमद देहलवी द्वारा लिखा गया और सन् १८६९ में प्रकाशित हुआ एक उर्दू उपन्यास है। यह उपन्यास भारतीय और मुस्लिम समाज में महिला शिक्षा को बढ़ावा देने वाले कुछ तत्वों के लिए प्रसिद्ध है और इससे प्रेरित होकर हिन्दी, पंजाबी, कश्मीरी और भारतीय उपमहाद्वीप की अन्य भाषाओं में भी इस विषय पर आधारित उपन्यास लिखे गए।Early novels in India , Meenakshi Mukherjee, Sahitya Akademi, 2002, ISBN 978-81-260-1342-5, ... Deputy Nazir Ahmad ... was in deep sympathy with Sir Syed Ahmad Khan's movement for social reform through educational uplift ... female education ... published in 1869 ... छपने के २० वर्षों के अन्दर-अन्दर इस किताब की १ लाख से अधिक प्रतियाँ बिक चुकी थीं।The Bride's Mirror , Naẕīr Aḥmad, G. E. Ward, Frances W. Pritchett, Prints Asia, 2001, ISBN 81-7824-021-1, ... Asghari and Akbari two sisters married to brothers in Delhi, circa 1860. In this gripping tale, one sister has every advantage – and sees her life collapse around her. The other faces great difficulties – but eventually comes to dominate her world ... Mirat ul-`Arus sold over 100,000 copies with a few years of its release in 1869 ... यह अक्सर उर्दू भाषा का पहला उपन्यास माना जाता है।

 कथानक 
यह कहानी दिल्ली की दो मुस्लिम बहनों - अकबरी और असग़री - पर आधारित है। उपन्यास का पहला भाग अकबरी की दास्तान बताता है जिसने अमीरी और आराम में जन्म लिया। उसे आलसी और कम पढ़ा-लिखा बताया गया है। जब वह विवाह के बाद अपने पति के घर जाती है तो अपने नासमझी और बुरे बर्ताव से उसपर तरह-तरह के दुख पड़ते हैं। उपन्यास के दुसरे भाग में असग़री की कहानी है जो सदाचारी, मेहनती और अधिक शिक्षित है। उसे बेकार की गपशप से घृणा है और वह अपने मोहल्ले की प्यारी है। जब उसकी शादी होती है तो उसके जीवन में भी कई कठिन बदलाव आते हैं लेकिन अपनी मेहनत, अच्छे स्वभाव और शिक्षित व्यवहार से वह अपने पति के परिवार और अपने नए मोहल्ले के लोगों में प्रेमपूर्वक बस जाती है। कहानी में इन दोनों स्त्रियों के जीवन को तरह-तरह के उतार-चढ़ाव से गुज़रते हुए दिखाया गया है।The Novel in India: its birth and development, Thomas Welbourne Clark, University of London. School of Oriental and African Studies, Asia Society. Asian Literature Program, University of California Press, 1970, ISBN 978-0-520-01725-2, ... the first a cautionary tale of a girl named Akbari and the second ... the story of her model sister Asghari ...

 उत्तर कथा 
१८७३ में नज़ीर अहमद ने इस उपन्यास की दूसरी कढ़ी 'बनात उल-नाश' ( अर्थ: अर्थी की बेटियाँ, जो अरबी भाषा में सप्तर्षि तारामंडल का नाम है) के नाम से प्रकाशित की। इसमें असग़री को अपने मोहल्ले में एक कन्या-पाठशाला चलते हुए दिखाया गया है।

 टेलिविज़न धारावाहिक 
पाकिस्तान टेलिविज़न ने 'मिरात उल-उरूस' ही के नाम का एक धारावाहिक बनाया जिसमें आरिफ़ा सिद्दीक़ी ने असग़री का पात्र अदा किया।

 इन्हें भी देखें 
 नज़ीर अहमद देहलवी

 सन्दर्भ 

श्रेणी:उर्दू उपन्यास
श्रेणी:भारतीय उपन्यास
श्रेणी:दिल्ली में घटित उपन्यास
तोरो

thumb|230px|शुक्केई-एन उद्यान का एक तोरो
तोरो (灯籠, Toro) जापान में प्रयोग होने वाली एक पारम्परिक लालटेन है जो पत्थर, लकड़ी या धातु की बनी होती है। इसका प्रयोग बौद्ध मंदिरों में हुआ करता था जहाँ इन्हें महात्मा बुद्ध के लिए श्रद्धांजलि मन जाता था। हेइआन काल (७९४-११८५ ईसवी) के बाद इन्हें शिन्तो धर्म के मंदिरों और निजी निवासों में भी लगाया जाने लगा।Japanese Gardening in Small Spaces, Isao Yoshikawa, pp. 16, Japan Publications Trading, 1996, ISBN 978-0-87040-977-6, ... Generally, toro refers to stone lanterns, although there are also toro made of metal or wood. Toro were originally used to illuminate the front of the Buddhist temples, and had nothing to do with the gardens ...

 इन्हें भी देखें 
 शिन्तो धर्म

 सन्दर्भ 

श्रेणी:जापान की संस्कृति
श्रेणी:शिन्तो धर्म